D ass n lǧemɛa, ɣef 10 n tsebḥit, Meẓyan d Sɛid la sefliden i radyu, takerrust tettezzi trennu gar tɣaltin, nenna-d la tnehhet, abrid yessawen d ayen kan. D Meẓyan i yeṭṭfen taẓayert Zik i d-kkren, ad awḍen alamma d Iɣil-Uzzal, taddart n Utudert, ameddakel-nsen. Iluɣa-yasen-d di tilifun iḍelli-nni, yernayasen-d SMS : ilaq ad d-tawḍem alamma d taddart, lmut neɣ tudert!. Mi wten ad as-laɣin, tiɣri ur tɛedda ara, ad tafeḍ ulac tinelli dinna, neɣ yessens tilifun-ines!  (sb. 28)